Návrh

uznesenie vlády slovenskej republiky
k Správe o plnení zámerov Koncepcie štátnej bytovej politiky do roku 2010 a Akčného plánu rozvoja bývania do roku 2005

Číslo uznesenia:
Zo dňa:
Číslo materiálu:
Predkladateľ:		István  Harna
minister výstavby a regionálneho rozvoja Slovenskej republiky

Vláda

A.berie na vedomie

Správu o plnení zámerov Koncepcie štátnej bytovej politiky do roku 2010 a Akčného plánu rozvoja bývania do roku 2005

B.schvaľuje

Rámcové zámery bytovej politiky na ďalšie obdobie a aktualizáciu Akčného plánu rozvoja bývania do roku 2005

C.ukladá

ministrovi výstavby a regionálneho rozvoja 
ministrovi financií
ministrovi životného prostredia 
ministrovi hospodárstva
ministrovi pôdohospodárstva 
ministrovi práce, sociálnych vecí a rodiny
ministrovi spravodlivosti
ministrovi zdravotníctva
       prednostom krajských úradov	
       prednostom okresných úradov     

      C. 1. 	zabezpečiť vo svojej pôsobnosti plnenie rámcových zámerov bytovej politiky na   ďalšie obdobie
        
          priebežne

ministrovi práce, sociálnych vecí a rodiny a ministrovi financií

       C. 2. 	zabezpečiť, aby pri poskytovaní príspevkov na bývanie výška príspevkov zohľadňovala zvýšenie cien čistého nájomného a nákladových položiek majúcich vplyv na zvýšené náklady  bytových domácností, upravovala sa súčasne so zvyšovaním uvedených cien a príspevky pre domácnosti bývajúce v nájomných bytoch vo verejnom nájomnom bytovom sektore dokončených po 1. 2. 2001 zohľadňovali výšku nájomného stanovenú Opatrením MF SR č.R-1/2001 
          
priebežne

ministrovi financií v spolupráci s ministrom výstavby a regionálneho rozvoja 

C.	3. spracovať návrh novelizácie zákona č. 182/1993 Z. z. o vlastníctve bytov  a nebytových priestorov tak, aby sa presnejšie stanovili pravidlá správy bytových domov a zabezpečila vyššia efektivita služieb správy a údržby bytového fondu

do 31. 12. 2003 

       ministrovi pôdohospodárstva
     
       C. 4. 	doplniť ustanovenia zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov tak, aby Slovenský pozemkový fond mal možnosť previesť do vlastníctva obce pozemky na výstavbu bytov alebo poskytovať pozemky neziskovým organizáciám a bytovým družstvám na výstavbu nájomných bytov do dlhodobého prenájmu 

                 do 30. 6. 2003

Vykonajú:     minister výstavby a regionálneho rozvoja 
		minister financií
		minister životného prostredia 
		minister hospodárstva
minister pôdohospodárstva 
minister práce, sociálnych vecí a rodiny
minister spravodlivosti
minister zdravotníctva
            prednostovia krajských úradov
	       prednostovia okresných úradov

Na vedomie:  predseda Združenia miest a obcí Slovenska
		generálny sekretár Únie miest a obcí SR
		predseda Slovenského zväzu bytových družstiev